Mecklenburg-Pśedpomorska

Mecklenburg-Pśedpomorska (nim. Mecklenburg-Vorpommern; dolnonimski. Mäkelborg-Vörpommern) jo zwězkowy kraj Zwězkoweje republiki Nimska. Jogo stolica jo Zwěrin.

 Geografija 
W Mecklenburg-Pśedpomorskej lažytej nejwětšy jazor a nejwětša kupa Nimskeje. Jazor se groni nimski Müritz, kótaregož mě póchada wót słowjańskego słowa morica, a kupa jo Rujany.

Pśez Mecklenburg-Pśedpomorsku běže wjelika rěka Łobjo, a teke małe rěki Elde, Habola, Warnow a Peene. Elde a Habola do Łobja běžytej, ale Warnow a Peene do Baltiskego mórja. Łobjo běžy pśez zwězkowy kraj Šleswig-Holštejnska, pśez Hamburg a pótom zasej pśez Šleswig-Holštejnsku a skóńcnje do Pódpołnocnego mórja.

Nejwětše města su 
 Rostock (blisko Baltiskego mórja pśi wulewje Warnowa), 
 Zwěrin; nim. Schwerin (na pódwjacorje zwězkowego kraja), 
 Wismar (pśi Baltiskem mórju), 
 Stralsund (blisko kupy Rujany), 
 Greifswald 
 Neubrandenburg.

 Stawizny 
Mecklenburg-Pśedpomorska jo se zasej w lěśe 1990 załožył. Toś ten zwězkowy kraj jo eksistěrował juž raz mjazy lětami 1945 a 1952. W lěśe 1952 bu rozwězał a pótom su se wobwody Rostock, Zwěrin a Neubrandenburg nastali.

W lěśe 1945 jo nastała z Mecklenburgskeje a pódwjacornego źěla Pomorskeje na pódwjacor źinsajšneje granicy mjaz Nimskeju a Pólskeju.

 Mjenja sedlišćow 
W Mecklenburg-Pśedpomorskej eksistěrujo wjele mjenjow, kótarež ze słowjańskeje rěcy póchada. Toś ta słowjańska rěc wěcej njeeksistěrujo, ale wóna jo była pśiswójźbna z kašubšćinu, pólšćinu, ale teke z górnoserbšćinu, dolnoserbšćinu, češćinu a słowakšćinu. Wóna słuša k lechiskej kupce pódwjacornosłowjańskich rěcow. Pak teke mjenja z nimskego póchada eksistěruju tam.

 Sedlišćo PóchadDie Slawen in Deutschland, Akademie-Verlag Berlin 1985Erwin Schulz: Ortsnamen in Mecklenburg-Strelitz, Greifswald 2004, ISBN 3-86006-218-2Bernd Hahn: Mirower Geschichte(n), bok 15 Pódobne słowa w dolnoserbšćinje Diemitz Dymec dym Klevenow, Glewitz, Klebe atd. chlěv chlěw Mirow Mirov měr Rostock ros-,  tok roz-, Peetsch Piaske pěsk Schwerin zwěrje Strelitz (źinsajšny źeń: Neustrelitz) strelci stśěliś, stśelaś

 Nožki 

 Wótkaze 

 Internetowe boki Mecklenburgskeje-Pśedpomorskeje 

Kategorija:Zwězkowe kraje (Nimska)
Kategorija:Mecklenburg-Pśedpomorska